
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 


στη θέση «Όρμος Καμπί Χρυσομηλιάς νήσου 

Φούρνων Ικαρίας Ν. Σάμου». 1 

Έγκριση διενέργειας πρόσχωσης θαλάσσιας έκτασης 
στην παραλία Βλυχού, Δήμου Ελλομένου Ν. Λευ¬ 
κάδας . 2 


ΔΙΑΤΑΓΜΑΤΑ 


Ο) 

Έγκριση διενέργειας πρόσχωσης θαλάσσιας έκτασης 
στη θέση «Όρμος Καμπί Χρυσομηλιάς νήσου Φούρ¬ 
νων Ικαρίας Ν. Σάμου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001 (ΦΕΚ 285/τ.Α/19.12.2001) «Περί αιγιαλού, πα¬ 
ραλίας και άλλες διατάξεις» σύμφωνα με τις οποίες οι εκ¬ 
κρεμείς υποθέσεις που αφορούν τον καθορισμό αιγια- 
λού-παραλίας καθώς και συναφή θέματα, εξακολουθούν 
να διέπονται από τις ισχύουσες μέχρι την έναρξη ισχύος 
του νόμου αυτού διατάξεις. 

2. Την 252/2002/26.3.2002 Γνωμοδότηση του Νομικού 
Συμβουλίου του Κράτους, που έγινε αποδεκτή από τον Υ¬ 
φυπουργό Οικονομίας και Οικονομικών την 28.3.2002. 

3. Τις διατάξεις του άρθρου 9 του Α.Ν. 2344/40 (ΦΕΚ 
154Α) «Περί αιγιαλού και παραλίας», όπως ισχύουν. 

4. Τις διατάξεις των άρθρων 9 και 49 του Ν. 1416/1984, 
όπως τροποποιήθηκε και ισχύει. 

5. Την 1100383/1330/Α006/31.10.2001 (ΦΕΚ 1485/ 
τ.Β'/31.10.2001) κοινή Απόφαση του Πρωθυπουργού και 
Υπουργού Οικονομικών «Περί ανάθεσης αρμοδιοτήτων 
του Υπουργείου Οικονομικών στους Υφυπουργούς». 

6. Την 1006629/836/Β0010/11.2.2000 (ΦΕΚ 112/τ.Δ'/ 
3.3.2000) Απόφαση του Υπουργού Οικονομικών «Περί κα¬ 


θορισμού ορίων αιγιαλού και παραλίας στη θέση Οικι¬ 
σμός Χρυσομηλιάς Φούρνων Ικαρίας Ν. Σάμου». 

7. ΤηνΤ.Υ. 6139/26.10.2000 αίτηση της Διεύθυνσης Τε¬ 
χνικών Υπηρεσιών Νομαρχιακής Αυτοδιοίκησης Σάμου, 
με την οποία ζητά την παραχώρηση της χρήσης του αι- 
γιαλού στη θέση Ορμος Καμπί Χρυσομηλιάς νήσου Φούρ¬ 
νων Ικαρίας Ν. Σάμου για την κατασκευή αλιευτικού κατα¬ 
φυγίου. 

8. Τα Φ.542/207/01/Σχ. 182/21.2.2001 και Φ.542/453/ 
01 /Σχ.517/22.5.2001 έγγραφα του Γενικού Επιτελείου 
Ναυτικού (ΓΕΝ). 

9. Το 3117.1/Φ41/ΜΠΕ05/3.4.2000 έγγραφο του Γρα¬ 
φείου Έργων της Δ/νσης Λιμένων και Λιμενικών Έργων 
του Κλάδου Ναυτιλιακής Πολιτικής του Υπουργείου 
Εμπορικής Ναυτιλίας (ΥΕΝ). 

10. Τα 919.32736/4/01 /Σχ. 1311/19.10.2001 και 27/ 
15.5.2002 έγγραφα της Υπηρεσίας Φάρωντου Πολεμικού 
Ναυτικού. 

11. Την Α.Π.ΟΙΚ. 108936/20.7.2000 κοινή απόφαση ΥΠΕ- 
ΧΩΔΕ-ΥΕΝ, περί έγκρισης περιβαλλοντικών όρων για την ε¬ 
κτέλεση του έργου κατασκευής αλιευτικού καταφυγίου 
Χρυσομηλιάς νήσου Φούρνων Ικαρίας Ν. Σάμου. 

12. Την 516/Γ.Χ.82/ΑΦ6.1.5.3γ/ Φ283/26.5.1999, απόφα¬ 
ση του Γ ενικού Γραμματέα Περιφέρειας που εκδόθηκε από 
την Δ/νση ΠΕ.ΧΩ της Γ ενικής Δ/νσης Περιφέρειας της Πε¬ 
ριφέρειας Βορείου Αιγαίου, περί προέγκρισης χωροθέτη- 
σης του έργου Αλιευτικό καταφύγιο Χρυσομηλιάς Φούρ¬ 
νων, στο μυχό του όρμου Καμπί, στην Βορειοδυτική ακτή 
των Φούρνων Ν. Σάμου. 

13. Το από 8.2.2001 πρακτικότης Νομαρχιακής Επιτρο¬ 
πής Χωροταξίας Περιβάλλοντος (ΝΕΧΩΠ) Ν. Σάμου. 

14. Τα 1679/9.4.1998 και 994/30.3.2000 έγγραφα της 
Εφορείας Εναλίων Αρχαιοτήτων του Υπουργείου Πολιτι¬ 
σμού. 

15. Το 1848/11.6.1998 έγγραφο της ΚΑ' Εφορείας Προϊ¬ 
στορικών και Κλασσικών Αρχαιοτήτων του Υπουργείου 
Πολιτισμού. 

16. Το 500576/11.4.2001 έγγραφο της Δ/νσης Β' Εφαρ¬ 
μογής Προγράμματος και Χωροταξίας του Ελληνικού Ορ¬ 
γανισμού Τουρισμού (Ε.Ο.Τ.). 

17. Το ΥΓ/3475/15.1.2001 έγγραφο του Τμήματος Υγεί- 
ας-Δημόσιας Υγιεινής της Νομαρχιακής Αυτοδιοίκησης 
Σάμου. 

18. Το 9/2000 πρακτικό της Νομαρχιακής Επιτροπής 
της Νομαρχιακής Αυτοδιοίκησης Σάμου περί εγκρίσεως 
προμελέτης του έργου «Αλιευτικό καταφύγιο Χρυσομη- 
λιάς». 

19. Το από 25.6.2001 πρακτικό της Επιτροπής Δημο¬ 
σίων Κτημάτων Σάμου. 

20. Το υπ’ αριθ. 345/11.4.2001 εισηγητικό έγγραφο της 
Κτηματικής Υπηρεσίας Σάμου. 

Με πρόταση του Υφυπουργού 
Οικονομίας και Οικονομικών, αποφασίζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης θα¬ 
λάσσιας έκτασης συνολικού εμβαδού δύο χιλιάδων πενήντα 
τετραγωνικών μέτρων (2.050 πι2) στη θέση Όρμος Καμπί 
Χρυσομηλιάς νήσου Φούρνων Ικαρίας Ν. Σάμου, όπως αυτή 
εικονίζεται με τα στοιχεία α) Ε1 (Β-Γ-Δ-Χ-Φ'-Φ-Υ-Τ-Σ- 
Β)=390πι2, β)Ε2 (Θ-Η-Ζ-Χ'-Ψ-Ω-Ω"-Ξ-Ξ'-Ν"-Ν'-Ν-Μ'-Μ-Λ-Κ-Ι- 
Θ) = 1660πι2 στο με κλίμακα 1:500 τοπογραφικό διάγραμμα 
το οποίο συντάχθηκε από τον Χριστόφορο Βεϊνόγλου και θε¬ 
ωρήθηκε στις 16.7.2002 απότονΔ/ντή Τεχνικών Υπηρεσιών 
Νομαρχιακής Αυτοδιοίκησης Σάμου, Αριστομένη Σεχιώτη. 

Κατά την πρόσχωση και μετά από αυτή, να τηρηθούν ό¬ 
λοι οι όροι που έχουν τεθεί με τα έγγραφα 
Φ542/207/01/ΣΧ182/21.2.2001 & Φ542/453/01/ΣΧ517/ 
22.5.2001 του Γενικού Επιτελείου Ναυτικού (ΓΕΝ), 
3117.1/Φ41/ΜΠΕ05/3.4.2000του Υπουργείου Εμπορικής 
Ναυτιλίας (ΥΕΝ), 919.32736/4/01/ΣΧ1311/19.10.2001 και 
27/15.5.2002 της Υπηρεσίας Φάρων Πολεμικού Ναυτι¬ 
κού, το ΑΠ.ΟΙΚ.108936/20.7.2000 κοινή απόφαση ΥΠΕ- 
ΧΩΔΕ-ΥΕΝ περί έγκρισης περιβαλλοντικών όρων, 
516/Γ.Χ.82/ΑΦ6.1.5.3γ/Φ283/26.5.1999 απόφαση Γ ενικού 
Γραμματέα Περιφέρειας, Δ/νση ΠΕΧΩ της Γενικής 
Δ/νσης Περιφέρειας Βορείου Αιγαίου, το από 8/2/2001 
πρακτικό της Νομαρχικής Επιτροπής Χωροταξίας Περι¬ 
βάλλοντος (ΝΕΧΩΠ) Ν. Σάμου, 1679/19.4.1998 και 
994/30.3.2000 της ΚΑ' Εφορείας Προϊστορικών και Κλασ¬ 
σικών Αρχαιοτήτων του Υπουργείου Πολιτισμού, 
500576/11.4.2001 της Δ/νσης του Ελληνικού Οργανισμού 
Τουρισμού (ΕΟΤ), ΥΓ/3475/15.1.2001 της Δημόσιας Υγι¬ 
εινής της Νομαρχιακής Αυτοδιοίκησης Σάμου, το α- 
ριθ.9/2000 πρακτικό της Νομαρχιακής Επιτροπήςτης Νο¬ 
μαρχιακής Αυτοδιοίκησης Σάμου, το από 25.6.2001 πρα¬ 
κτικό της Επιτροπής Δημοσίων Κτημάτων Σάμου, και την 
υπ’ αριθ. 1067930/7260/Β0010 Απόφαση του Υφυπουρ¬ 
γού Οικονομίας και Οικονομικών περί παραχώρησης χρή¬ 
σης του αιγιαλού για την εκτέλεση του έργου. 

Τα έργα θα παραμείνουν κοινόχρηστα χωρίς να δημι- 
ουργηθεί κανένα εμπράγματο δικαίωμα για οιονδήποτε. 

Ο Ανάδοχος του έργου (εργολάβος) πριν την έναρξη 
των εργασιών να ενημερώσει την Λιμενική Αρχή Σάμου 
προκειμένου να εφοδιασθεί με την προβλεπόμενη στο άρ¬ 
θρο 260 Γ.Κ.Λ. άδεια. Επίσης να λάβει όλα τα απαραίτητα 
μέτρα προστασίας για την αποφυγή ρύπανσης του θα¬ 
λασσίου περιβάλλοντος που θα του υποδείξει η Λιμενική 
Αρχή σύμφωνα με την ισχύουσα νομοθεσία και να καταρ¬ 
τίσει σχέδιο αντιμετώπισης περιστατικών ρύπανσης του 
περιβάλλοντος Π.Δ. 55/98, Ν. 1269/82 και Ν. 2252/94. 

Τα βυθυκορήματα που θα προκύψουν από τις εκσκαφές 
να χρησιμοποιηθούν για τις επιχώσεις εφόσον κριθούν 
κατάλληλα από την επιβλέπουσα Υπηρεσία και πληρούν 
τις τεχνικές προδιαγραφές του έργου. 


Σε αντίθετη περίπτωση και εφόσον δεν υπάρχει δυνα¬ 
τότητα διάθεσής τους στην ξηρά, να διασκορπισθούν σε 
απόσταση πέραν του ενός (1) ναυτικού μιλίου απάτην α¬ 
κτή και σε βάθος μεγαλύτερο των πενήντα (50) μέτρων, 
χωρίς να μειώνουν το θαλάσσιο βάθος περισσότερο από 
τρία (3) μέτρα, ώστε να μην αλλοιωθούν τα βάθη της πε¬ 
ριοχής μετά από θετική γνωμάτευση αρμόδιου κρατικού 
εργαστηρίου (ΕΚΘΕ), από την οποία να προκύπτει ότι τα 
υλικά δεν είναι επιβλαβή για το θαλάσσιο περιβάλλον 
(Π.Δ. 55/98, Ν. 855/78, Ν. 1147/81, Π.Δ. 68/95 και 
ΥΑ181051/2079/78/14.12.78). 

Σε περίπτωση που απαιτηθεί κατά την εκσκαφή του πυθ¬ 
μένα ή χρήση εκρηκτικών υλών, να ληφθούν όλες οι προ- 
βλεπόμενες από την νομοθεσία άδειες. 

Οι βυθοκορρήσεις να μην γίνονται κατά την διάρκεια 
της αναπαραγωγικής Περιόδου της Ιχθυοπανίδας. 

Τα μεταχειρισμένα ορυκτέλαια του εργοταξίου να συλ- 
λέγονται και να διαχειρίζονται σύμφωνα με τα προβλεπό- 
μενα στην ΚΥΑ98012/2001 /96/ΦΕΚ 40Β'/19.1.96. 

Ο ανάδοχος να λάβει όλα τα ενδεδειγμένα μέτρα πε¬ 
ριορισμού τυχόν οχλήσεων, ήτοι χρήση καταλλήλων (Α- 
σφάλιση-ΚΤΕΟ-θορυβομέτρηση) μηχανημάτων-οχημά- 
των έργων, βρέξιμο υλικών που θα συγκεντρωθούν στην 
παραλία προς περιορισμό σκόνης, διακοπή εργασιών κα¬ 
τά τις ώρες κοινής ησυχίας κ.λπ. 

Τα αδρανή υλικά να ληφθούν από λατομεία που λει¬ 
τουργούν με νόμιμη άδεια. 

Τ α έργα να μην εκτελεσθούν κατά την διάρκεια της του¬ 
ριστικής περιόδου. 

Να κατασκευασθούν επαρκείς και κατάλληλες ευκολίες 
υποδοχής καταλοίπων για την συγκέντρωση και τελική 
νόμιμη διάθεση τόσο των πετρελαιοειδών καταλοίπων λι- 
παντελαίων όσο και των λοιπών αχρήστων υλικών/απορ- 
ριμμάτων καθώς και των λυμάτων των εξυπηρετουμένων 
σκαφών. 

Να κατασκευασθούν κατάλληλοι αγωγοί για ανανέωση 
των υδάτων της λι μενολε κάνης. 

Να ληφθούν όλα τα απαραίτητα μέτρα και να γίνει προ¬ 
σωρινή σήμανση με πινακίδες προς αποφυγή ατυχημά¬ 
των κατά την διάρκεια των εργασιών, όπως θα υποδείξει 
η Λιμενική Αρχή. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδοτήσεως, υδροδοτήσεως, 
πυροσβέσεως κ.λπ. σύμφωνα με τις υποδείξεις των αρ¬ 
μοδίων υπηρεσιών (Πυροσβεστική Υπηρεσία, ΟΤΕ, ΔΕΗ 
κ.λπ.). 

Να προβλεφθεί η κατασκευή έργων υποδομής υπονο- 
μεύσεως, σύμφωνα με μελέτη που θα εκπονηθεί από τις 
αρμόδιες Τεχνικές Υπηρεσίεςτου ΓΕΝ. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, προκειμένου να προβεί στην έκδο¬ 
ση των σχετικών προαγγελιών για την ενημέρωση των 
ναυτιλλομένων. 

Μετά το πέρας εκτελέσεως των εργασιών κατασκευής 
να αποσταλεί στην Υδρογραφική Υπηρεσία λεπτομερής 
οριζοντιογραφία και ακριβές βυθομετρικό διάγραμμα, 

προκειμένου να προβεί στην ενημέρωση των αντιστοίχων 
Χ.Ε.Ε. και λοιπών ναυτιλιακών βοηθημάτων. 

Ν α φωτοση μανθο ύ ν τα έργα σύ μφωνα με τις υποδείξεις 
της Υπηρεσίας Φάρων. 

Για την οριστική φωτοσήμανση να εγκατασταθούν δύο 
αυτόματοι πυρσοί, οι θέσεις των οποίων σημειώνονται 
στη σχετική οριζοντιογραφίατης Υπηρεσίας Φάρων. 

Η δαπάνη υλοποίησης της εν λόγω οριστικής φωτοσή¬ 
μανσης βαρύνει, σύμφωνα με το Ν. 1629/51, «Περί Φά¬ 
ρων» τον προϋπολογισμό των έργων και κατ’ επέκταση 
τον Φορέα για ωφέλεια του οποίου εκτελούνται αυτά, με 
μέριμνα και δαπάνη του οποίου απαιτείται: 

α) Να κατασκευασθούν οι υποδοχές των πυρσών, οι ο¬ 
ποίες θα αποτελούνται από βάση με σκυρόδεμα και σιδη- 
ρόπλεκτη κατασκευή (οβελός) σύμφωνα με το συνημμένο 
κατασκευαστικό σχέδιο Νο 413. Οι σιδηρόπλεκτες κατα¬ 
σκευές (οβελοί) να χρωματισθούν δια λευκού χρώματος, 
ενώ στο τμήμα (λωρίς) που αναγράφεται στο σχέδιο ως 
σημείωση α (περιφερειακά των οβελών) αφού τοποθετη¬ 
θεί έλασμα πάχους 1,5 ιτιγπ να χρωματισθεί δια ερυθρού ή 
πρασίνου χρώματος ανάλογα με την θέση κάθε πυρσού. 

β) Να τροφοδοτηθούν οι υποδοχές με παροχή ηλεκτρι¬ 
κού ρεύματος 220Ν/-50 περιόδων με ανεξάρτητη γραμμή, 
η οποία να καταλήγει σε στεγανό ασφαλειοδιακόπτη στον 
εξώστη της υποδοχής. Η ηλεκτρική εγκατάσταση να ε- 
κτελεσθεί σύμφωνα με τους ισχύοντες κανονισμούς του 
Υπουργείου Βιομηχανίας. 

γ) Να κατατεθούν στην Τράπεζα της Ελλάδος και στον 
λογαριασμό 232231/0 στο όνομα του Τμηματάρχη Λογι¬ 
στικού Φάρων, το ποσό των έντεκα εκατομμυρίων εκατόν 
σαράντα χιλιάδων (11.140.000) δρχ. ή 32.692 ΕΥΡΩ, που 
αντιστοιχεί στην αξία τυποποιημένων φωτιστικών μηχα¬ 
νημάτων, τα οποία να παραληφθούν και να τοποθετηθούν 
από τα υπάρχοντα αποθέματα της Υπηρεσίας Φάρων, κα¬ 
θώς και οδοιπορικά έξοδα του Προσωπικού συνεργείου 
της, το οποίο θα αποσταλεί για την εγκατάστασή τους. Η 
ανωτέρω κοστολόγηση των φωτιστικών μηχανημάτων ι¬ 
σχύει μέχρι 30.10.2002. Εφόσον δεν κατατεθούν τα χρή¬ 
ματα μέχρι την παραπάνω ημερομηνία, παρακαλούμε να 
ζητηθεί νέα κοστολόγηση λόγω πιθανής ανατίμησης της 
αξίας των φωτιστικών μηχανημάτων. 

Σύμφωνα με το άρθρο 16 του Ν. 1629/51 «Περί Φάρων» 
ή Υπηρεσία Φάρων δεν υποχρεούται σε απόδοση λογα¬ 
ριασμού για δαπάνες φωτοσήμανσης λιμενικών έργων 
και ως εκ τούτου για την δικαιολόγηση της εν λόγω δαπά¬ 
νης να αποσταλεί στον φορέα που θα την καταβάλλει μό¬ 
νο βεβαίωση παραλαβής του καθορισθέντος ποσού κα¬ 
θώς και βεβαίωση εγκατάστασης και λειτουργίας των φω¬ 
τιστικών μηχανημάτων, μετά το πέρας των έργων. 

Μετά την ολοκλήρωση των υποδοχών την παροχή ηλε¬ 
κτρικού ρεύματος και την κατάθεση των χρημάτων, να ε¬ 
γκατασταθούν απάτην Υπηρεσία Φάρωντα φωτιστικά μη¬ 
χανήματα μέσα σε εύλογο χρονικό διάστημα. 

Για την αποφυγή τυχόν καθυστέρησης εγκατάστασης 
των φωτιστικών μηχανημάτων, να ενημερώνεται σε τακτά 
χρονικά διαστή ματα η Υπηρεσία Φάρων ως προς την πρό¬ 
οδο των έργων και την υλοποίηση των οδηγιών της προ¬ 
κειμένου να προγραμματίζεται έγκαιρα η αποστολή του 
συνεργείου προς εγκατάστασή τους. 

Οι αυτόματοι πυρσοί μετά την εγκατάστασή τους θα α¬ 
ποτελούν τμήμα του Φαρικού Δικτύου της Χώρας και ή 
παραπέρα λειτουργία και συντήρησή τους θα βαρύνει την 
υπηρεσία Φάρων. 


Παράλληλα και πέρα από την φωτοσήμανση των έργων 
με τους αυτόματους πυρσούς, απαιτείται σε όλα τα λιμε¬ 
νικά έργα που θα κατασκευασθούν (προβλήτες, κρηπι¬ 
δώματα κ.λπ.) να τοποθετηθεί άπλετος ηλεκτροφωτι- 
σμός ώστε το περίγραμμά τους να είναι ορατό από τα 
σκάφη τα οποία θα εκτελούν χειρισμούς. 

Ανεξάρτητα από τα παραπάνω, για την αποφυγή ναυτι¬ 
κού ατυχήματος κατά την διάρκεια εκτέλεσης των έργων 
και μέχρι την ολοκλήρωσή τους και εγκατάσταση της ορι¬ 
στικής φωτοσήμανσης, αυτά απαιτείται να φωτοσημαίνο- 
νται προσωρινά σύμφωνα με τις οδηγίες του υπ’ αριθ. 
Φ919.32736/4/01 /ΣΧ1311/9.10.2001 εγγράφου της Υπη¬ 
ρεσίας Φάρων, με ευθύνη και δαπάνη του κατασκευαστή 
ή όπως αλλιώς ήθελε προβλεφθεί από την σύμβαση ανά¬ 
θεσης των έργων. 

Η εγκατάσταση της προσωρινής φωτοσήμανσης κα¬ 
θώς και τα στοιχεία αυτής απαιτείται να γνωστοποιηθούν 
στην Υπηρεσία Φάρων κοινοποιημένα στην Υδρογραφική 
Υπηρεσία, ώστε στην συνέχεια να εκδοθεί αγγελία προς 
ενημέρωση των ναυτιλλομένων. 

Νατηρηθούν οι περιβαλλοντικοί όροι που τίθενται και ε- 
γκρίνονται με την υπ’ αριθ. 108936/20.7.2000 κοινή από¬ 
φαση ΥΠΕΧΩΔΕ-ΥΕΝ, η οποία έχει εκδοθεί από την Γ ενι¬ 
κή Δ/νση Περιβάλλοντος (ΕΥΠΕ Ειδική Υπηρεσία Περι¬ 
βάλλοντος) του ΥΠΕΧΩΔΕ και συγκεκριμένα: 

Γιατα υγρά απόβλητα ισχύουν οι σχετικές Νομαρχιακές 
αποφάσεις. 

Σε ότι αφορά στα αέρια απόβλητα οι επιτρεπόμενες συ¬ 
γκεντρώσεις ρυπαντικών φορτίων αναφέρονται στις 
Π.Υ.Σ. 99/10.7.87 (ΦΕΚ 135/Α/28.7.87) και Π.Υ.Σ. 
25/18.3.88 (ΦΕΚ52/Α/22.3.88). 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές Αποφάσεις: 
α) ΥΠ.ΑΠ.Α5/2375/78 (ΦΕΚ 689/18.8.78) 
β) ΥΠ.ΑΠ.56206/1613/(ΦΕΚ570/Β/9.9.86) 
γ) ΥΠ.ΑΠ.69001/1921/(ΦΕΚ 751 /Β/18.8.88) 
δ) ΥΠ.ΑΠ.765/ (ΦΕΚ 81/Β/21.2.91) 

Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5 Ηζ τα 12/γπιύι /εοο 
β) για συχνότητα 63 Ηζτα 15ιύιιτι/3θο μετρώμενα στο ε¬ 
σωτερικό της πλησιέστερης κατοικίας προς την πηγή δο¬ 
νήσεων. 

Ο κύριος του έργου οφείλει κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα έ¬ 
τσι ώστε να εξασφαλίζεται η τήρηση των περιβαλλοντι¬ 
κών όρων από τον Ανάδοχο, στο μέρος που τον αφορούν 
και η δραστηριότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλομένων 
σε ενέργειες ή παραλείψεις του αναδόχου κατά παράβα¬ 
ση των περιβαλλοντικών όρων. 

Ο κύριος του έργου οφείλει, από τις πιστώσεις για την 
κατασκευή και λειτουργία του έργου, να εξασφαλίζει κα¬ 
τά προτεραιότητα τις απαιτούμενες δαπάνες για τα έργα 
προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή-λειτουργία των έργων, θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες και εγκρί¬ 
σεις, συμπεριλαμβανομένων των εγκρίσεων περιβαλλο- 




8970 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις. 

Απαγορεύεται η δημιουργία λατομείων-δανειοθαλά- 
μων καθώς και η λήψη δανείων ή αδρανών υλικών από κοί¬ 
τες χειμάρρων για προμήθεια υλικών που θα απαιτηθούν 
για το έργο. 

Επιτρέπεται η αλίευση λίθων ή αδρανών υλικών από την 
θάλασσα, τα οποία πιθανόν απαιτηθούν για την κατα¬ 
σκευή του έργου, ύστερα από υποβολή για έγκριση στην 
Ειδική Υπηρεσία Περιβάλλοντος (ΕΥΠΕ) του ΥΠΕΧΩΔΕ, 
Ειδικής Τεχνικής Μελέτης, που θα συνταχθεί με μέριμνα 
και δαπάνες του αναδόχου και θα συνοδεύεται με την θε¬ 
τική γνωμοδότηση της αρμόδιας Λιμενικής Αρχής και 
λαμβάνει υπόψη την ιδιαιτερότητα της περιοχής (ΝΑΤ- 

υΒΑ 2000 ). 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη την διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρουμένων σωματιδίων από την 
διαχείριση των αδρανών υλικών με το ψεκασμό τους και 
την συνεχή διαβροχή των υπαίθριων χώρων του εργοτα¬ 
ξίου. 

Απαγορεύεται η πλύση των μηχανημάτων του αναδό¬ 
χου του έργου η απόρριψη λαδιών στην χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλαιά ανταλ¬ 
λακτικά και μηχανήματα, λάδια παντός είδους ενέματα 
κλπ. να συλλέγονται και να απομακρύνονται από τον χώ¬ 
ρο του έργου, ή δε διάθεση τους να γίνεται σύμφωνα με 
τις ισχύουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λπ. 

Απαγορεύεται η απόρριψη παλαιών λαδιών επί του ε¬ 
δάφους. 

Κάθε είδους εργοταξιακή εγκατάσταση (γραφεία συ¬ 
νεργεία, αποθήκες κ.λπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του Ιδιοκτησιακού καθεστώτος κάθε ερ- 
γοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου σύμφωνα με τα οριζό¬ 
μενα ανωτέρω. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, θα πρέπει να τοποθετούνται στους 
χώρους πρόκλησης του, πρόχειρα ηχοπετάσματα. 

Μέση ενεργειακή στάθμη θορύβου κατά την λειτουργία 
των εργοταξίων ορίζονται τα 65άΒ(Α). 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων 
πυρκαϊάς από την λειτουργία των μηχανημάτων. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει την Λιμενική Αρχή ΣΑΜΟΥ. 
Προκειμένου να εφοδιασθεί με την προβλεπόμενη στο 
άρθρο 260 Γ.Κ.Λ. άδεια. Επίσης να λάβει όλα τα απαραί¬ 
τητα μέτρα προστασίας για την αποφυγή ρύπανσης του 
θαλασσίου περιβάλλοντος που θα του υποδείξει η Λιμενι¬ 
κή Αρχή σύμφωνα με την ισχύουσα νομοθεσία. 


Να τηρηθούν οι διατάξεις του ΚΝ5351/32 «Περί Αρχαι¬ 
οτήτων». 

Σε περίπτωση εντοπισμού αρχαίων οι εργασίες να δια¬ 
κοπούν αμέσως και να ειδοποιηθεί η Αρμόδια Εφορεία 
Αρχαιοτήτων (ΚΑΈφορεία Προϊστορικών και Κλασσικών 
Αρχαιοτήτων). 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής για την εξυπηρέτηση του κοινού, των 
πληρωμάτων, ατόμων με ειδικές ανάγκες καθώς και η νό¬ 
μιμη διάθεση των λυμάτων/αποβλήτων που προέρχονται 
από όλες τις εγκαταστάσεις της περιοχής του έργου (υ- 
πάρχουσες και νέες). 

Να προβλεφθεί η ύπαρξη εξοπλισμού πρόσληψης και 
καταπολέμησης ρύπανσης της θάλασσας από πετρελαι¬ 
οειδή (πλωτά φράγματα απορροφητικά υλικά κ.λ.π.) που 
θα υποδειχθεί από την Λιμενική-Αρχή, καθώς και «Σχεδία¬ 
ση» που θα ακολουθείται κατά την αντιμετώπιση ενδεχο¬ 
μένων περιστατικών ρύπανσης. 

Να προβλεφθεί κατάλληλος ηλεκτροφωτισμός των ε¬ 
γκαταστάσεων σύμφωνα με τις οδηγίες της Υπηρεσίας 
Φάρων. 

Η Λιμενική Αρχή Σάμου να απαγορεύει τον καθορισμό 
των δικτύων εντός της λιμενολεκάνης για να μην δημι- 
ουργείται ρύπανση από τα υπολείμματάτους. 

Να καταρτισθεί σχέδιο διαχείρισης πετρελαιοειδών κα- 
ταλοίπων/απορριμμάτων, που θα καλύπτει ουσιαστικάτις 
απαιτήσεις του άρθρου 5 σε συνδυασμό με το παράρτη¬ 
μα I της πρότασης Οδηγίας του Συμβουλίου ΕΕ. ΟΟΜ (98) 
452 ΡίηαΙ και το οποίο αποτελεί επί του παρόντος προαι¬ 
ρετική δράση με προφανή πλεονεκτήματα για την ευρύ¬ 
τερη περιοχή και τους χρήστες των λιμενικών εγκαταστά¬ 
σεων. 

Να υπάρχει εγκατάσταση συγχρόνου δικτύου πυρό¬ 
σβεσης εγκεκριμένο από την οικεία Πυροσβεστική Υπη¬ 
ρεσία. 

Να εξασφαλίζεται με μέριμνα του φορέα διαχείρισης 
του έργου, η συγκέντρωση και αποκομιδή των απορριμ¬ 
μάτων και η εν γένει ευπρέπεια του χώρου. 

Να προβλεφθεί η δυνατότητα παραλαβής-απομάκρυν- 
σης ελαιωδών καταλοίπων από τα σκάφη στη θέση ελλι- 
μενισμού τους. 

Να γίνονται τακτικές δειγματοληψίες ανά Ιδήμεροτους 
καλοκαιρινούς μήνες και μηνιαία τους υπόλοιπους και 
δειγματοληψία σε δύο σταθερά σημεία του έργου, ένα 
στο εσωτερικό του και ένα στην είσοδό του, στις οποίες 
θα μετριόνται όλες οι παράμετροι ποιότητας νερών που 
καθορίζονται από την Ελληνική και Κοινοτική Νομοθεσία 
για την αξιολόγηση της ποιότητας των νερών και τα απο- 
τελέσματά τους να καταχωρούνται σε ειδικό βιβλίο που 
θα τηρείται από το φορέα του έργου. 

Με την ολοκλήρωση των λιμενικών εργασιών και την έ¬ 
ναρξη λειτουργίας της μαρίνας, να υπάρχει εγκεκριμένος 
«Κανονισμός λειτουργίας της μαρίνας» για τους χρήστες 
στον οποίο θα περιλαμβάνονται θέματα όπως διάθεση 
λαδιών και πετρελαιοειδών, απαγορεύσεις διάθεσης νε¬ 
ρών πλύσεως με απορρυπαντικά και των διαφόρων λυμά¬ 
των καθώς και τα σχετικά πρόστιμα σε περίπτωση παρά¬ 
βασης. Ο κανονισμός να διατίθεται και σε ξενόγλωσσα 
φυλλάδια. 

Να τηρηθούν όλοι οι περιβαλλοντικοί όροι που αναφέ- 
ρονται στη Μελέτη Περιβαλλοντικών Επιπτώσεων του έρ¬ 
γου και δεν έρχονται σε αντίθετη με τα παραπάνω. 

Οι ανωτέρω αναφερόμενοι περιβαλλοντικοί όροι ισχύ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8971 


ουν μέχρι 31.12.2010 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεωντου έργου η οποία 
θα πρέπει σε κάθε έλεγχο να βρίσκεται στο χώρο του έρ¬ 
γου και να επιδεικνύεται σε κάθε αρμόδιο σύμφωνα με την 
κείμενη νομοθεσία. 

Κάθε όρος της απόφασης της Μελέτης Περιβαλλοντι¬ 
κών όρων δύναται να τροποποιηθεί εφόσον κατά την κα¬ 
τασκευή ή την λειτουργία του έργου προκύπτει ότι δεν 
προστατεύεται επαρκώς το περιβάλλον. Επίσης δύναται 
να τροποποιηθεί ανάλογα με τα αποτελέσματα του προ¬ 
γράμματος παρακολούθησης κ.λπ. που αναφέρονται σε 
προηγούμενους όρους, με γνώμονα αποκλειστικά την 
πληρέστερη προστασία του περιβάλλοντος. Με το ίδιο 
σκεπτικό δύνανται να τεθούν νέοι περιβαλλοντικοί όροι, ε¬ 
άν τούτο χρειασθεί, δεδομένης της εξέλιξης στον τομέα 
των περιβαλλοντικών ερευνών (π.χ. αλλαγή ορίων), λόγω 
του μεγάλου χρονικού ορίζοντα λειτουργίας του έργου 
και της προόδου της αντιρρυπαντικής τεχνολογίας. 

Να γνωστοποιηθεί στην Υδρογραφική Υπηρεσία του Γε¬ 
νικού Επιτελείου Ναυτικού (ΓΕΝ) η έναρξη και το τέλος 
κατασκευής των έργων και μετά την εκτέλεσή τους να α¬ 
ποσταλούν σ’ αυτήν σχεδιαγράμματα κλίμακας 1:500, 
που να δείχνουν τα έργα που έγιναν μαζί με τα γύρω από 
αυτά βάθη, καθώς και σχεδιαγράμματα κλίμακας 
1:20.000, τα οποία να δείχνουν την γεωγραφική θέση των 
έργων που εκτελέσθηκαν. 

Ο χώρος στον οποίο θα εκτελεσθούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους εθνικής 
ανάγκης, άμυνας και ασφάλειας της χώρας, αλλά και για 
λόγους κατασκευής δημοσίων και λιμενικών έργων, όπως 
και για λόγους παράβασης των όρων χορήγησης της ά¬ 
δειας. 

Στις περιπτώσεις αυτές ο ενδιαφερόμενος Δήμος υπο- 
χρεούται να εγκαταλείψει τη χρήση και γενικά όλο το έρ¬ 
γο μέσα σετακτή προθεσμία, χωρίς καμμία αξίωση από το 
Δημόσιο για οποιαδήποτε αποζημίωση. 

Απαγορεύεται η εκτέλεση οποιουδήποτε άλλου έργου 
στην ίδια περιοχή χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Σάμου να παρακολουθεί την κανονική εκτέλεση 
των εργασιών σε συνεργασία με την αρμόδια Λιμενική Αρ¬ 
χή και να αναφέρει στην Κτηματική Υπηρεσία Ν. Σάμου 
κάθε διαπιστούμενη παράβαση. 

Επίσης το Τμήμα Υγείας της Δ/νσης Υγείας, Δημόσιας 
Υγιεινής και Κοινωνικής Πρόνοιας της ως άνω Νομαρχια¬ 
κής Αυτοδιοίκησης, να καταβάλει κάθε προσπάθεια και να 
λάβει τα αναγκαία μέτρα προκειμένου να αποφευχθεί η 
ρύπανση της θαλάσσιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθορισθούν 
από την αρμόδια Επιτροπή καθορισμού ορίων αιγιαλού 
και παραλίας και θέσεων αμμοληψίας, ο παλαιός αιγιαλός 
δε, καθώς και το γήπεδο που θα δημιουργηθεί από τις 
προσχώσεις μετά τον καθορισμό των νέων οριογραμμών 
αιγιαλού, παραλίας και παλαιού αιγιαλού να εμβαδομε- 


τρηθεί, να οριοθετηθεί και να καταγραφεί από την αρμό¬ 
δια Κτηματική Υπηρεσία Σάμου ως κτήμα του Δημοσίου 
του οποίου η πλήρης κυριότητα ανήκει στο Δημόσιο. 

Απαγορεύεται η χρησιμοποίηση του παραχωρούμενου 
χώρου για σκοπούς ξένους προς τους σκοπούς που κα¬ 
θορίζονται με την απόφαση παραχώρησης και με το πα¬ 
ρόν προεδρικό Διάταγμα. 

Στον Υφυπουργό Οικονομίας και Οικονομικών αναθέ¬ 
τουμε την δημοσίευση και εκτέλεση του παρόντος προε¬ 
δρικού Διατάγματος. 

Αθήνα, 12 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

-♦- 

( 2 ) 

Έγκριση διενέργειας πρόσχωσης θαλάσσιας έκτασης 
στην παραλία Βλυχού, Δήμου Ελλομένου Ν. Λευκά¬ 
δας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001. 

2. Την υπ’ αρ. 252/2002 γνωμοδότηση του Νομικού Συμ¬ 
βουλίου του Κράτους. 

3. Τις διατάξεις του άρθρου 9 του Α.Ν. 2344/40 (ΦΕΚ 
154 Α) «περί αιγιαλού και παραλίας», όπως ισχύουν. 

4. Την υπ’ αριθμ. 233/13.6.1991 (ΦΕΚ417τ.Δ'/8.7.1991) 
απόφαση του Νομάρχη Λευκάδας, περί επανακαθορι¬ 
σμού ορίων αιγιαλού και παραλίας στη θέση «Βλυχός» Ν. 
Λευκάδας. 

5. Την 1483/27.4.2000 αίτηση του Δήμου Ελλομένου, με 
την οποία ζητείται η παραχώρηση της χρήσης αιγιαλού 
στην παραλία Βλυχού, για εκτέλεση έργων. 

6. Το Φ.542/754/00/Σ. 1156/25.8.2000 έγγραφο της 
Δ/νσης Α2του Γενικού Επιτελείου Ναυτικού (ΓΕΝ). 

7. Το Φ.919.32424/13/94/Σ. 1344/13.10.2000 έγγραφο 
της Υπηρεσίας Φάρων του Πολεμικού Ναυτικού. 

8. Το 3117.1/Φ.64/ΥΠ.56/02/25.1.2001 έγγραφο του 
Γραφείου Ελέγχου Έργων, της Δ/νσης Λιμένων και Λιμε¬ 
νικών Έργων του Υπουργείου Εμπορικής Ναυτιλίας. 

9. Το 3742/10.8.2000 έγγραφο της Δ/νσης Π.Π.Δ.Ε. της 
Νομαρχιακής Αυτοδιοίκησης Λευκάδας. 

10. Την οικ.5397/862/17.2.1992 απόφαση της Δ/νσης 
Χωροταξίας της Γενικής Δ/νσης Περιβάλλοντος του Υ¬ 
πουργείου ΠΕ.ΧΩ.Δ.Ε., για την προέγκριση χωροθέτη- 
σηςτου έργου και το υπ’αριθμ. 24888/4361/9.9.1997 σχε¬ 
τικό έγγραφο της ίδιας Υπηρεσίας. 

11. Την 73190/7.4.1997 κοινή απόφαση ΥΠΕΧΩΔΕ - 
ΥΕΝ, περί έγκρισης περιβαλλοντικών όρων για το έργο 
του θέματος, η οποία έχει εκδοθεί από το Γ ραφείο Έργων 
Υποδομών και Δικτύων, της Δ/νσης Περ/κού Σχεδιασμού 
της Γενικής Δ/νσης Περιβάλλοντος του Υπουργείου 
ΠΕ.ΧΩ.Δ.Ε. 

12. Το 920/10.2.1996 έγγραφο της Δ/νσης Αγροτικής 
Ανάπτυξης της Νομαρχιακής Αυτοδιοίκησης Λευκάδας, 
με το οποίο διαβιβάζεται το από 6.2.1996 πρακτικό ΝΕ- 
ΧΩΠ Ν. Λευκάδας. 

13. Το 527/6.2.1997 έγγραφο της Εφορείας Εναλίων 
Αρχαιοτήτων του Υπουργείου Πολιτισμού. 

14. Το 2792/12.6.2001 έγγραφο της 8ης Εφορείας Βυ¬ 
ζαντινών Αρχαιοτήτων του Υπουργείου Πολιτισμού. 

15. Το 2312/8.11.1996 έγγραφο της ΙΒ' Εφορείας Προϊ¬ 
στορικών και Κλασσικών Αρχαιοτήτων Ιωαννίνων, της Πε¬ 
ριφέρειας Ηπείρου. 

16. Τα 530356/9.10.1991 και 533654/ 25.9.1997 έγγρα¬ 
φα του Ελληνικού Οργανισμού Τουρισμού. 

17. Το 4297/28.9.1995 έγγραφο της Δ/νσης Δημ. Υγεί¬ 
ας - Πρόνοιας της Νομαρχιακής Αυτοδιοίκησης Λευκά¬ 
δας. 

18. Την από Οκτώβριο 1995 συνταχθείσα τεχνική μελέ¬ 
τη, η οποία εγκρίθηκε με την υπ’ αριθμ. 206/12.1.1996 
απόφαση της Δ/νσης Τεχνικών Υπηρεσιώντης Νομαρχια¬ 
κής Αυτοδιοίκησης Λευκάδας. 

19. Το από 21.11.2001 πρακτικό της Επιτροπής Δημο¬ 
σίων Κτημάτων Ν. Λευκάδας. 

20. Την 1339/22.11.2001 σχετική εισήγηση της Κτηματι¬ 
κής Υπηρεσίας Λευκάδας. 

21. Την 1109703/11385 π.ε./ΒΟ010/12.7.2002 απόφαση 
του Υπ. Οικονομίας και Οικονομικών, με την οποία παρα- 
χωρήθηκε η χρήση αιγιαλού στο Δήμο Ελλομένου για την 
εκτέλεση του έργου διαμόρφωσης της παραλίας Βλυχού, 
το οποίο εμπεριέχει προσχώσεις. 

22. Την 1100383/1330/Α0006/31.10.2001 (ΦΕΚ 1485 
τ.Β /31.10.2001) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
των Υφυπουργών Οικονομικών. 

Με πρόταση του Υφυπουργού 
Οικονομίας & Οικονομικών, αποφασίζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης εννέα χιλιάδων εξακοσίων ογδόντα 
πέντε τετραγωνικών μέτρων (9.685 τ.μ.), στη θέση «Βλυ- 
χός» Δήμου Ελλομένου Ν. Λευκάδας, όπως αυτή εικονί- 
ζεται μετά στοιχεία 0, 1,2, 3, 4, 5, 6, 7, 8, 9, 10 (ΕΙ), 11, 
12,13, 14, 15, 16, 17, 18, 19, 20, 21,22, 23, 24, 25, 26,27, 
28, 29, 30, 31,32, 33, 34, 35, 36, 37, 70, 71 (ΕΙΙ) και 38, 39, 
40, 41,42, 43, 44, 45, 46, 47, 48, 49, 50, 51,52, 53, 54, 55, 
56, 57,58,59,60,61,62, 63, 64, 65, 66, 67, 68, 69 (ΕΙΙΙ) στο 
από Ιούλιο 2002τοπογραφικό διάγραμμα κλίμακας 1:500, 
το οποίο έχει συνταχθεί από τον πολιτικό μηχανικό κ. 
Κων/νο Βαγενά και θεωρήθηκε την 30.8.2002 απάτην Πε¬ 
ριφέρεια Ιονίων Νήσων. 

Κατά την πρόσχωση και μετά από αυτή, να τηρηθούν ό¬ 
λοι οι όροι που έχουν τεθεί με τα έγγραφα 
Φ.542/754/00/Σ. 1156/25.8.2000 της Δ/νσης Α2 του Γενι¬ 
κού Επιτελείου Ναυτικού (ΓΕΝ), Φ.919.32424/13/94/Σ. 
1344/13.10.2000 της Υπηρεσίας Φάρων του Πολεμικού 
Ναυτικού, 3117.1/Φ.64/ΥΠ.56/02/25.1.2001 του Γραφεί¬ 
ου Ελέγχου Έργων, της Δ/νσης Λιμένων και Λιμενικών 
Έργων του Υπουργείου Εμπορικής Ναυτιλίας, 
3742/10.8.2000 της Δ/νσης Π.Π.Δ.Ε. της Νομαρχιακής 
Αυτοδιοίκησης Λευκάδας, οικ.5397/862/17.2.1992 από¬ 
φαση της Δ/νσης Χωροταξίας της Γενικής Δ/νσης Περι¬ 
βάλλοντος του Υπουργείου ΠΕ.ΧΩ.Δ.Ε., για την προέ¬ 
γκριση χωροθέτησης του έργου και το υπ’ αριθμ. 
24888/4361/9.9.1997 σχετικό έγγραφο της ίδιας Υπηρε¬ 
σίας, 73190/7.4.1997 κοινή απόφαση ΥΠΕΧΩΔΕ - ΥΕΝ, 
περί έγκρισης περιβαλλοντικών όρων για το έργο του θέ¬ 


ματος, η οποία έχει εκδοθεί από το Γ ραφείο Έργων Υπο¬ 
δομών και Δικτύων, της Δ/νσης Περ/κού Σχεδιασμού της 
Γενικής Δ/νσης Περιβάλλοντος του Υπουργείου 
ΠΕ.ΧΩ.Δ.Ε, 920/10.2.1996 έγγραφο της Δ/νσης Αγροτι¬ 
κής Ανάπτυξης της Νομαρχιακής Αυτοδιοίκησης Λευκά¬ 
δας, με το οποίο διαβιβάζεται το από 6.2.1996 πρακτικό 
ΝΕΧΩΠ Ν. Λευκάδας, 527/6.2.1997 της Εφορείας Ενα¬ 
λίων Αρχαιοτήτων του Υπουργείου Πολιτισμού, 
2792/12.6.2001 της 8ης Εφορείας Βυζαντινών Αρχαιοτή¬ 
των του Υπουργείου Πολιτισμού, 2312/8.11.1996 της ΙΒ' 
Εφορείας Προϊστορικών και Κλασσικών Αρχαιοτήτων Ιω¬ 
αννίνων, της Περιφέρειας Ηπείρου, 530356/9.10.1991 και 
533654/25.9.1997 του Ελληνικού Οργανισμού Τουρι¬ 
σμού, 4297/28.9.1995 της Δ/νσης Δημ. Υγείας - Πρόνοιας 
της Νομαρχιακής Αυτοδιοίκησης Λευκάδας, 
206/12.1.1996 απόφαση της Δ/νσης Τεχνικών Υπηρεσιών 
της Νομαρχιακής Αυτοδιοίκησης Λευκάδας, το από 
21.11.2001 πρακτικό της Επιτροπής Δημοσίων Κτημάτων 
Ν. Λευκάδας, την υπ’ αριθμ. 1339/22.11.2001 σχετική ει¬ 
σήγηση της Κτηματικής Υπηρεσίας Λευκάδας και την υπ’ 
αριθμ. 1109703/11385 π.ε./Β0010/12.7.2002 απόφαση 
του Υπ. Οικονομίας και Οικονομικών, με την οποία παρα- 
χωρήθηκε η χρήση αιγιαλού στο Δήμο Ελλομένου για την 
εκτέλεση του έργου διαμόρφωσης της παραλίας Βλυχού. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, υδροδοτήσε- 
ως, πυροσβέσεως κ.λπ. 

Μετά το πέρας εκτελέσεως της κατασκευής του κρηπι¬ 
δώματος να αποσταλεί στην Υδρογραφική Υπηρεσία λε¬ 
πτομερής οριζοντιογραφία και ακριβές βυθομετρικό διά¬ 
γραμμα, προκειμένου να ενημερωθούν οι αντίστοιχοι ΧΕΕ 
και οι λοιπές ναυτιλιακές εκδόσεις. 

Στα έργα που θα κατασκευαστούν να υπάρχει άπλετος 
ηλεκτροφωτισμός, ούτως ώστε να φαίνεται το περίγραμ¬ 
μά τους από τα σκάφη τα οποία θα εκτελούν χειρισμούς. 

Τα έργα να παραμείνουν κοινόχρηστα χωρίς να δημι- 
ουργηθεί κανένα εμπράγματο δικαίωμα για οποιονδή- 
ποτε. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει το Υ/Χ Λευκάδας, προκειμέ¬ 
νου να εφοδιασθεί με την προβλεπόμενη στο άρθρο 260 
Γ.Κ.Λ. άδεια. Επίσης να λάβει όλα τα απαραίτητα μέτρα 
προστασίας για την αποφυγή ρύπανσης του θαλάσσιου 
περιβάλλοντος, που θα του υποδείξει η Λιμενική Αρχή 
σύμφωνα με την ισχύουσα νομοθεσία. 

Να ληφθούν όλα τα απαραίτητα μέτρα προς αποφυγή 
ατυχημάτων κατά τη διάρκεια των εργασιών όπως θα υ¬ 
ποδείξει η Λιμενική Αρχή. 

Τα βυθοκορήματαπου θαπροκύψουν απότις εκσκαφές 
και εφόσον δεν υπάρχει δυνατότητα διάθεσής τους στην 
ξηρά, να διασκορπιστούν σε απόσταση πέραν του ενός 
(1) ναυτικού μιλίου από την ακτή και σε βάθος μεγαλύτε¬ 
ρο από πενήντα (50) μέτρα, ώστε να μην αλλοιωθούν τα 
βάθη της περιοχής, μετά από θετική γνωμάτευση αρμόδι¬ 
ου Κρατικού Εργαστηρίου (ΕΚΘΕ), από την οποία να προ¬ 
κύπτει ότι τα υλικά δεν είναι επιβλαβή για το θαλάσσιο πε¬ 
ριβάλλον. Σε περίπτωση που απαιτηθεί κατά την εκσκαφή 
του πυθμένα η χρήση εκρηκτικών υλών να ληφθούν όλες 
οι προβλεπόμενες από τη νομοθεσία άδειες. 

Να κατασκευαστούν ευκολίες υποδοχής για την παρα- 

λαβή πετρελαιοειδών καταλοίπων και απορριμμάτων των 
σκαφών που θα προσεγγίζουν. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, τα απόβλητα των οποίων να διατίθε¬ 
νται νόμιμα χωρίς να επηρεάζουν το θαλάσσιο περιβάλ¬ 
λον. 

Να ελλιμενίζονται μόνο αλιευτικά σκάφη. Σκάφη άλλων 
κατηγοριών θα ελλιμενίζονται μόνο σε περιπτώσεις έκτα¬ 
κτης ανάγκης (λόγω δυσμενών καιρικών συνθηκών κ.λπ.). 

Οι μονάδες παραγωγής αδρανών (σπαστηριοτριβεία), 
θα πρέπει να έχουν σύστημα διαβροχής και συγκράτησης 
σκόνης. Επίσης οιπάσης φύσεως μεταφορικές ταινίες α¬ 
δρανών θα πρέπει να είναι καλυμμένες. 

Οι εγκαταστάσεις παραγωγής ετοίμου σκυροδέματος 
θα πρέπει να είναι εφοδιασμένες με σύστημα αποκονίω- 
σηςτων σιλό τσιμέντου, του αναμίκτη καιτηςζυγιάστρας. 

Οι εγκαταστάσεις παραγωγής ασφαλτομίγματος πρέ¬ 
πει να είναι εφοδιασμένες με σακκόφιλτρα ή ισοδυνάμου 
αποδόσεως σύστημα στον περιστροφικό κλίβανο ξήραν¬ 
σης αδρανών υλικών στις ζυγιάστρες, στα κόσκινα, στα 
σιλό προσωρινής παραμονής αδρανών καθώς και στα α- 
ναβατόρια. 

Απαιτούμενα για την κατασκευή του έργου υλικά, μπο¬ 
ρούν να εξασφαλισθούν από νομίμως λειτουργούντα λα¬ 
τομεία της περιοχής τα οποία θα πρέπει να είναι εφοδια¬ 
σμένα με την απαιτούμενη απόφαση έγκρισης περιβαλ¬ 
λοντικών όρων και με την προϋπόθεση ότι αυτοί 
τηρούνται επακριβώς ή από λατομεία - δανειοθαλάμους 
που είναι δυνατόν να δημιουργηθούν σύμφωνα με τις δια¬ 
τάξεις των Ν. 1428/84, 2115/93 και Ν. 998/79, τους περι¬ 
βαλλοντικούς όρους του έργου και μετά από εκπόνηση 
των απαιτούμενων Μελετών Περιβαλλοντικών Επιπτώσε¬ 
ων, την αντίστοιχη έγκριση περιβαλλοντικών όρων και την 
κατάθεση των εγγυητικών επιστολών για τα έργα αποκα¬ 
τάστασης. 

Τα παραπάνω ισχύουν και για τους χώρους δανείων, κα¬ 
θώς και απόληψη αδρανών από τις κοίτες ρεμμάτων. Στην 
περίπτωση αυτή απαιτείται υποβολή ειδικής τεχνικής με¬ 
λέτης που θα γίνει με δαπάνες και μέριμνα του αναδόχου, 
θα υποβληθεί από τον κύριο του έργου και θα εγκριθεί α¬ 
πό τη Δ/νση Περιβαλλοντικού Σχεδιασμού του 
Υ.ΠΕ.ΧΩ.Δ.Ε., πριν την έναρξη των εργασιών εξόρυξης ή 
απόληψης. 

Οι θέσεις των εργοταξίων, οι ακριβείς θέσεις προσωρι¬ 
νής απόθεσης υλικών ή οι μόνιμοι χώροι απόθεσης πλεο- 
ναζόντων - ακατάλληλων προϊόντων εκσκαφής και ο τρό¬ 
πος διαμόρφωσης των χώρων αυτών θα εγκριθούν από 
την επιβλέπουσα υπηρεσία, ύστερα από τεχνική έκθεση 
και σχετικό σχέδιο που πρέπει να υποβληθεί από τον Ανά- 
δοχο του έργου εντός τριών μηνών από την εγκατάστασή 
του και σύμφωνα με την απόφαση έγκρισης περιβαλλο¬ 
ντικών όρων. 

Κάθε είδους εργοστασιακή εγκατάσταση (γραφεία, συ¬ 
νεργεία, αποθήκες κ.λπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξιακού χώρου. 

Ο κύριος του έργου οφείλει να φροντίζει για τη λει¬ 
τουργία των εγκαταστάσεων, την απομάκρυνση των α¬ 
πορριμμάτων καιτη διατήρηση της καθαριότητας των χώ¬ 
ρων αυτών. 

Επίσης ο κύριος του έργου οφείλει να φροντίζει για την 
απομάκρυνση των παραγομένων σκουπιδιών από τους 


χρήστες της οδού σε όλο το μήκος αυτής, από ειδικό προ¬ 
σωπικό κατά τακτά χρονικά διαστήματα. 

Ακόμα θα πρέπει να καθαρίζονται τα τριγωνικά ρείθρα, 
όπου αυτά υπάρχουν ή άλλα σημεία που συγκεντρώνο¬ 
νται εύφλεκτες ύλες (χαρτιά, ξερή βλάστηση κ.λπ.) κυ¬ 
ρίως τους καλοκαιρινούς μήνες που παρουσιάζεται αυ¬ 
ξημένος κίνδυνος. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια, παντός είδους ενέματα 
κ.λ.π. να συλλέγονται και να απομακρύνονται από το χώ¬ 
ρο των έργων, η δε διάθεσή τους να γίνεται σύμφωνα με 
τις ισχύουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λπ.) στην περιοχή των έργων. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λπ. Ομοίως α¬ 
παγορεύεται η απόρριψη παλαιών λαδιών επί του εδά¬ 
φους. Η διαχείριση των μεταχειρισμένων ορυκτελαίων θα 
πρέπει να γίνεται σύμφωνα με τα προβλεπόμενα στην 
ΚΥΑ 71560/3053/ΦΕΚ 665 Β/85. Απαγορεύεται η πλύση 
των μηχανημάτων του αναδόχου του έργου στη χερσαία 
ζώνη. 

Κάθε είδους επέμβαση ή τροποποίηση των υφισταμέ¬ 
νων έργων υποδομής να γίνεται σε συνεργασία με τους 
αρμόδιους φορείς ώστε να εξασφαλίζεται η ικανοποιητι¬ 
κή λειτουργία τους. 

Κατά τη διάρκεια κατασκευής του έργου να εξασφαλί¬ 
ζεται η ομαλή επικοινωνία μεταξύ των κατοικημένων πε¬ 
ριοχών απ’ όπου διέρχεται ο δρόμος. 

Κατά τη διάρκεια των διατρήσεων να χρησιμοποιείται 
μηχανολογικός εξοπλισμός που θα εξασφαλίζει τη συ¬ 
γκράτηση της σκόνης. 

Δεν επιτρέπεται η διέλευση γεμάτων φορτηγών που με¬ 
ταφέρουν υλικά για τις ανάγκες των έργων μέσα από τους 
οικισμούς. Σε έκτακτες ή ειδικές περιπτώσεις τούτο μπο¬ 
ρεί να επιτραπεί κατ’ εξαίρεση, μόνο μετά από έγγραφη έ¬ 
γκριση της υπηρεσίας επίβλεψης, στην οποία θα αναφέ- 
ρονται οι λόγοι που επιβάλουν την κατ’ εξαίρεση από τα 
παραπάνω διέλευση των φορτηγών, καθώς επίσης το 
χρονικό διάστημα που επιτρέπεται τούτο. Σε κάθε περί¬ 
πτωση εφ’ όσον μεταφέρονται χύδην υλικά (άμμος, χαλί¬ 
κι, μπάζα κ.λπ.), οι καρότσες των φορτηγών να είναι σκε¬ 
πασμένες με ειδικό κάλυμμα. 

Να γίνεται συστηματική διαβροχή των εργοταξιακών 
δρόμων, υλικών κ.λπ., προκειμένου να περιορισθείη σκό¬ 
νη κατά την εκτέλεση των χωματουργικών εργασιών. 

Να ασφαλτοστρώνονται αμέσως τα τμήματα εκείνα του 
δρόμου, στα οποία έχουν ολοκληρωθεί οι άλλες εργα¬ 
σίες, ώστε να μην εκπέμπεται σκόνη από τα οχήματα που 
κυκλοφορούν σε αυτά. 

Αυστηρή τήρηση και υλοποίηση των προτεινομένων 
στη μελέτη περιβαλλοντικών όρων για την αντιμετώπιση 
και ελαχιστοποίηση των δυσμενών επιπτώσεων στο περι¬ 
βάλλον. (Κεφάλαια 7 και 8). 

Κατά τη φάση κατασκευής των έργων και μετά την ολο¬ 
κλήρωσή τους, θα πρέπει να λαμβάνονται όλα τα απαραί¬ 
τητα μέτρα για την αποφυγή ρύπανσης της θάλασσας 
που θα υποδειχθούν από την οικεία Λιμενική Αρχή, σύμ¬ 
φωνα με το Ν. 743/77 (ΦΕΚ319 Α) όπως ισχύει σήμερα και 
το Ν. 1269/82 (ΦΕΚ 89 Α). Ιδιαίτερα θα πρέπει να τηρη¬ 
θούν οι διατάξεις που επιβάλλουν στο φορέα διαχείρισης 
τον εφοδιασμό με όλα τα απαραίτητα τεχνικά μέσα και ε¬ 
ξοπλισμό αντιμετώπισης έκτακτων περιστατικών ρύπαν- 

σηςτης θάλασσας από πετρελαιοειδή (πλωτά φράγματα, 
απορροφητικές ουσίες κ.α.) που θα υποδειχθούν από τη 
Λιμενική Αρχή καθώς και τη σχεδίαση που θα πρέπει να ε¬ 
φαρμόζει για την αντιμετώπιση παρόμοιων περιστατικών. 

Ο φορέας διαχείρισης του έργου υποχρεούται να φρο¬ 
ντίζει για την περισυλλογή των λυ μάτωντων πλοίων και τη 
συγκέντρωση των απορριμμάτων που θα διατίθενται μαζί 
με αυτά του Δ.Δ. Βλυχού όσον αφορά τον τελικό αποδέ¬ 
κτη. 

Ο τρόπος οργάνωσης της αντιπυρικής προστασίας να 
ελεγχθεί και να εγκριθεί από την επιβλέπουσα υπηρεσία 
πριν από την έναρξη των εργασιών. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου σύμφωνα με τα οριζό¬ 
μενα στην παράγραφο γ της απόφασης έγκρισης περι¬ 
βαλλοντικών όρων. Η επιβλέπουσα Υπηρεσία υποχρεού- 
ται για τον έλεγχο της τήρησης των παραπάνω. Μέση 
ενεργειακή στάθμη θορύβου κατά τη λειτουργία των ερ¬ 
γοταξίων ορίζονται τα 65 άό (Α). 

Σχετικά με το θόρυβο ο ανάδοχος κατασκευής του έρ¬ 
γου θα πρέπει να συμμορφωθεί προς όλες τις κείμενες 
διατάξεις της Κοινοτικής Νομοθεσίας, θα πρέπει να λη- 
φθούν όλα τα κατάλληλα μέτρα για τη μείωση στο ελάχι¬ 
στο των μεγάλων ηχητικών εκπομπών και να εξασφαλι- 
σθεί ότι ο θόρυβος και οι δονήσεις θα βρίσκονται εντός 
των αποδεκτών ορίων κατά τη διάρκεια της κατασκευής 
των έργων. 

Οι περιβαλλοντικοί όροι ισχύουν μέχρι 31.12.2007 και 
με την προϋπόθεση ότι θα τηρούνται με ακρίβεια. Μετά 
την ημερομηνία αυτή ο κύριος του έργου θα πρέπει να ε- 
φοδιασθεί με νέα απόφαση έγκρισης περιβαλλοντικών ό¬ 
ρων σύμφωνα με τις εκάστοτε ισχύουσες διατάξεις. 

Κάθε περιβαλλοντικός όρος δύναται να τροποποιηθεί ε¬ 
φόσον κατά την κατασκευή ή τη λειτουργία του έργου 
προκύπτει ότι δεν προστατεύεται επαρκώς το περιβάλ¬ 
λον. 

Η απόφαση έγκρισης περιβαλλοντικών όρων και η με¬ 
λέτη περιβαλλοντικών επιπτώσεων θα πρέπει σε κάθε έ¬ 
λεγχο να βρίσκονται στα γραφεία της επιβλέπουσας υπη¬ 
ρεσίας και να επιδεικνύεται σε κάθε αρμόδιο σύμφωνα με 
την κείμενη νομοθεσία. 

Η μη τήρηση των περιβαλλοντικών όρων ή η καθ’ υπέρ¬ 
βασή τους πραγματοποίηση έργων και δραστηριοτήτων 
με αποτέλεσμα την υποβάθμιση του περιβάλλοντος, συ¬ 
νεπάγονται πέραν των κυρώσεων από άλλες διατάξεις 
της κείμενης νομοθεσίας, την επιβολή στους υπευθύνους 
των προβλεπομένων στις διατάξεις των άρθρων 28,29 και 
30 του Ν. 1650/86. 

Να εναρμονισθεί η εικόνα του έργου με την περιβαλλο¬ 
ντική εικόνα. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Σε περίπτωση ανεύρεσης εναλίων αρχαίων κατά τη διάρ¬ 
κεια των εργασιών, οι υπεύθυνοι του έργου οφείλουν να ει¬ 


δοποιήσουν αμέσως την Εφορεία Εναλίων Αρχαιοτήτων, 
προκειμένου ναπροβεί σε ενέργειεςτων αρμοδιοτήτωντης. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος εκτέλεσης των έργων και μετά 
την εκτέλεσή τους να αποσταλούν σε αυτήν σχεδιαγράμ¬ 
ματα κλίμακας 1:500 που να δείχνουν τα έργα που έγιναν 
μαζί με τα γύρω από αυτά βάθη, καθώς και σχεδιαγράμ¬ 
ματα κλίμακας 1:20.000, τα οποία να δείχνουν τη γεω¬ 
γραφική θέση των έργων που εκτελέστηκαν. 

Τα έργα που θα γίνουν στον αιγιαλό ανήκουν στο Δημό¬ 
σιο χωρίς τούτο να υποχρεούται να καταβάλει καμιά απο¬ 
ζημίωση. 

Το παραχωρούμενο δικαίωμα χρήσης αιγιαλού μπορεί να 
ανακληθεί εκ μέρους του Δημοσίου, για λόγους εθνικής α¬ 
νάγκης, άμυνας και ασφάλειας της Χώρας, αλλά και για λό¬ 
γους κατασκευής δημοσίων και λιμενικών έργων, όπως και 
για λόγους παράβασης των όρων με τους οποίους χορη¬ 
γείται η άδεια. Στις περιπτώσεις αυτές ο φορέας εκτέλεσης 
του έργου υποχρεούται να εγκαταλείψει τη χρήση και γενι¬ 
κά όλο το έργο, μέσα σε τακτή προθεσμία, χωρίς καμιά α¬ 
ξίωση από το Δημόσιο για οποιαδήποτε αποζημίωση. 

Η ΤΥΔΚ Ν. Λευκάδας να παρακολουθεί την κανονική 
εκτέλεση των εργασιών σε συνεργασία με την αρμόδια 
Λιμενική Αρχή και να αναφέρει στην Κτηματική Υπηρεσία 
Ν. Λευκάδας κάθε διαπιστούμενη παράβαση. 

Μετά το τέλος των προσχώσεων θα δημιουργηθεί νέος 
αιγιαλός και παραλία, των οποίωντα όρια θα καθοριστούν 
από την αρμόδια Επιτροπή καθορισμού ορίων αιγιαλού 
και παραλίας, ο παλαιός αιγιαλός δε, καθώς και το γήπε¬ 
δο που θα δημιουργηθεί από τις προσχώσεις μετά τον κα¬ 
θορισμό των νέων οριογραμμών αιγιαλού, παραλίας και 
παλαιού αιγιαλού, ναεμβαδομετρηθεί, ναοριοθετηθεί και 
να καταγραφεί από την αρμόδια Κτηματική Υπηρεσία 
Λευκάδας ως κτήμα του Δημοσίου του οποίου η πλήρης 
κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ως άνω περιοχή χωρίς την έκδοση σχετικής άδειας 
από την αρμόδια Αρχή. 

Ομοίως απαγορεύεται η χρησιμοποίηση του παραχω- 
ρούμενου χώρου για σκοπούς ξένους προς τους σκο¬ 
πούς που καθορίζονται με την απόφαση παραχώρησης 
αιγιαλού και με το παρόν Προεδρικό Διάταγμα. 

Στον Υφυπουργό Οικονομίας & Οικονομικών αναθέτου¬ 
με τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 12 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

